32005R0293
L 050/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 293/2005 НА СЪВЕТА
от 17 февруари 2005 година
за изменение на Регламент (ЕО) 866/2004/ЕО относно режим съгласно член 2 от Протокол № 10 от Акта за присъединяване по отношение на селското стопанство и улесненията за лицата, които пресичат демаркационната линия
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокол № 10 за Кипър към Акта за присъединяване от 2003 г. (1), и по-специално член 2 от него,
като взе предвид Протокол № 3 за районите на дислокации на военните сили на Обединеното кралство Великобритания и Северна Ирландия в Кипър (2) към посочения Акт за присъединяване, и по-специално член 6 от него,
като взе предвид предложението на Комисията,
като има предвид, че:
(1)
Регламент 866/2004/ЕО на Съвета (3) определя специални правила относно стоките, услугите и лицата, които пресичат демаркационната линия между районите, в които правителството на Република Кипър не упражнява ефективен контрол, и тези райони, в които правителството на Република Кипър не упражнява ефективен контрол.
(2)
В светлината на опита, придобит след влизането в сила на този регламент, би следвало да бъдат създадени известен брой улеснения за лицата, които пресичат демаркационната линия, както и за търговията с определени селскостопански стоки.
(3)
Следователно, Регламент 866/2004/ЕО следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент 866/2004/ЕО се изменя както следва:
1.
Член 4 се изменя, както следва:
a)
параграф 2 се заменя със следния текст:
„2. За стоките, посочени в параграф 1 не се изисква митническа декларация. Същите не се облагат с мита или такси с еквивалентен ефект, освен ако за тях не са предвидени възстановявания при износ или за интервенционни мерки.
Чрез дерогация от първа алинея, Комисията, в съответствие с установената в рамките на Общата селскостопанска политика процедура на управителния комитет, може да определя преференциални условия и правила за преференциален достъп за продуктите, за които са предвидени възстановявания при износ или за интервенционните мерки.
С цел да се гарантира ефективен контрол, количествата, които пресичат демаркационната линия, се регистрират.“
б)
параграф 9 се заменя от следния текст:
„9. Забранява се движението през демаркационната линия на живи животни и животински продукти, които са предмет на ветеринарните изисквания на Общността. Забраните по отношение на определени живи животни или животински продукти могат да бъдат отменяни с решения на Комисията, които установяват приложимите за търговията условия и се приемат в съответствие с процедурата, посочена в член 58, параграф 2 от Регламент 178/2002/ЕО на Европейския парламент и на Съвета (4).
2.
Член 6 се заменя със следния текст:
„Член 6
1. Директива 69/169/EИО на Съвета (5) не се прилага, но стоките, които се съдържат в личния багаж на лицата, които пресичат демаркационната линия, се освобождават от данък върху оборота и акциз, при условие че нямат търговски характер и общата им стойност не надвишава 135 EUR на лице.
2. Количествените норми за освобождаване от данък върху оборота и акциз са 40 цигари и 1 литър спиртни напитки, предназначени за лична консумация.
3. Освобождаването стоките, посочени в параграф 2 не се предоставя за лицата, които пресичат демаркационната линия и са на възраст под 17 години.
4. В рамките на определените в параграф 2 количествени норми, стойността на изброените в параграф 2 стоки не се взема предвид при определянето на освобождаването, посочено в параграф1.
5. С цел да се справи със сериозни смущения в специфичен сектор на своята икономика, причинени от широкото използване на улесненията от лицата, които пресичат демаркационната линия, Република Кипър може, след одобрение от Комисията, да дерогира член 6, параграф 1 за период, който не е по-дълъг от три месеца.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 февруари 2005 година.